Coca-Cola Enterprises Norge

Coca-Cola Enterprises Norge AS (CCEN) har ansvar for produksjon, salg og distribusjon av Coca-Cola-produkter i Norge. Dette har selskapet hatt siden 1997, og er i dag landets største leverandør av alkoholfrie drikkevarer. Selskapet er heleid av Coca-Cola Enterprises.

Hovedkontoret og produksjonsanlegg ligger på Robsrud i Lørenskog utenfor Oslo. På dette anlegget produseres rundt 70 prosent av selskapets årlige salgsvolum. Selskapet har regionale salgskontorer i Trondheim, Bergen, Stavanger, Stokke og Tromsø, samt over ti distribusjonssteder rundt om i landet. Selskapet har rundt 700 ansatte.

CCEN har avtaler med Macks Ølbryggeri. Telemark Kildevann tapper mineralvannet Bonaqua Silver i Fyresdal i Telemark.

Selskapets produkter selges hovedsakelig via dagligvarebutikker, kiosker, bensinstasjoner, service og serveringssteder. I Norge er det Coca-Cola Norge som har hovedansvar for markedsføring av produktene samt beskyttelse av merkevarene.

Totalt har selskapet rundt 40 ulike nasjonaliteter fordelt på 5 religioner blant sine ansatte her til lands, og har derfor lagt store ressurser i å bli en moderne mangfoldsbedrift med en omfattende strategi for integrering og brobygging. I 2010 vant selskapet Mangfoldsprisen.

Historikk 

I 1998 etablerte The Coca-Cola Company sitt eget norske tapperi på Robsrud i Lørenskog kommune utenfor Oslo, selskapet het Coca-Cola Drikker AS. 

I oktober 2010 ble Coca-Cola Drikker AS kjøpt av Coca-Cola Enterprises, som er et eget selskap separat og uavhengig av The Coca-Cola Company som var den tidligere eieren. Selskapet skiftet navn til Coca-Cola Enterprises Norge AS.

Produkter 
Coca-Cola
Coca-Cola Zero
Coca-Cola Light
Fanta
BonAqua
Sprite
TAB X-Tra
Urge
Urge Intense
Powerade
Nestea
Minute Maid
Kuli

Referanser

The Coca-Cola Company
Norske drikkevareprodusenter
Etableringer i 1997